## Nuria Montes lamenta que el Govern d’Espanya es focalitze en les vivendes d’ús turístic i no en la vivenda buida que representa el 14 % a la Comunitat Valenciana

*** La consellera de Turisme incidix en què les vivendes d’ús turístic únicament representen l’1,8 % del total
* Montes ha recordat que les competències en matèria d’ordenació turística són exclusives de les comunitats autònomes i que en pocs dies la Generalitat aprovarà un nou decret regulador**

La consellera d’Innovació, Indústria, Comerç i Turisme, Nuria Montes, ha criticat “la focalització que està fent el Govern d’Espanya sobre les vivendes d’ús turístic, que a la Comunitat Valenciana representen l’1,8 % del total del parc de vivenda, mentres que la vivenda buida representa més del 14 %”.

Per tant, ha remarcat Montes, “el problema de la vivenda en este país no ha de veure tant amb les vivendes d’ús turístic com amb les polítiques del Govern d’Espanya en matèria de vivenda, que haurien de començar a revisar”. De la mateixa manera, ha incidit en què “tampoc hem d’oblidar que les competències en matèria d’ordenació turística s’atribuïxen en exclusiva a les comunitats autònomes” i ha insistit que “fa un any que demanem una conferència sectorial sobre turisme i no hem obtingut resposta”.

En este sentit, ha recordat que “des del Govern de Mazón, i en concret des de la Conselleria de Turisme, ja hem fet els deures i en pocs dies publicarem el nou decret regulador de vivendes d’ús turístic per a consolidar eixe turisme responsable i sostenible en el qual ja estem treballant i pel qual el Govern d’Espanya, desgraciadament, no ha fet absolutament res”.

Montes ha assegurat que “precisament l’única administració que ha pres mesures respecte a la publicitat de les plataformes és la nostra, atés que tenim competències, així que no és necessari que cap ministre ens convide a fer-lo”.

A més, ha posat l’accent que “la setmana que ve, quan aprovem el decret que regula les vivendes d’ús turístic, es posaran en marxa noves obligacions que hauran de complir tots els canals de comunicació, sobretot els que han de vore amb disposar de la informació detallada del domicili on se situen estes vivendes per a poder localitzar tota l’oferta il·legal creuant dades”.

Fecha: 25/07/2024